Hjallerup Markedsforening har på en generalforsamling tirsdag aften præsenteret et overskud på 1.053.000 kroner for årets Hjallerup Marked.

Hjallerup Marked fejrede jubilæum, da Hjallerup Samvirke seneste sommer arrangerede udgave nummer 50. Og det blev en bragende succes, også økonomisk. Tirsdag aften kunne Hjallerup Markedsforening således præsentere et overskud på lidt over en million kroner. Dertil kommer 2,5 millioner kroner til Hjallerup by. Det flotte resultat er da også noget, der vækker glæder hos Hjallerup Markeds formand, Dennis Kvesel. - Vi er jo efterhånden blevet forvent med et fornuftigt økonomisk resultat og dette års overskud er også rigtigt flot, siger han i en pressemeddelelse. Ifølge formanden er overskuddet især præget af jubilæet, samt flere investeringer i markedspladsen.